ԱՆԻ ՀԱՄԱՅՆՔԻ ՂԵԿԱՎԱՐ ԱՐՄԱՆ ՍԱՐԻԲԵԿՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՄԱՅՐՈՒԹՅԱՆ ԵՎ ԳԵՂԵՑԿՈՒԹՅԱՆ ՏՈՆԻ ԱՌԹԻՎ

Սիրելի կանայք, մայրեր, քույրեր, աղջիկներ, ջերմորեն շնորհավորում եմ մայրության և գեղեցկության տոնի առթիվ: Թող Ձեր կյանքը լինի պայծառ, արևոտ, ծաղկուն և լուսավոր: Թող Ձեր ընտանիքներում տիրեն առողջությունը, երջանկությունը և բարօրությունը:

Իրավամբ դուք հայ օջախի պահապանն ու հենասյունն եք, ձեր ձեռամբ են կրթվում և դաստիարակվում մատաղ սերունդները, այս կարևոր առաքելությունը իրականացնելու, մշտապես մեր մասին հոգ տանելու համար, այսօրը ևս մեկ առիթ է ձեզ գնահատանքի և մեծարանքի խոսքեր ասելու: Սիրելի կանայք, ևս մեկ անգամ շնորհավորում եմ գարնանային այս գեղեցիկ տոնի առթիվ, մաղթում անսպառ ժպիտներ և բազում ուրախ պահեր: